CELEX: 32015R1776
Language: el
Date: 2015-10-05 00:00:00
Title: Κανονισμός (EE) 2015/1776 του Συμβουλίου, της 5ης Οκτωβρίου 2015, για την κατάργηση του κανονισμού (ΕΚ) αριθ. 872/2004 σχετικά με περαιτέρω περιοριστικά μέτρα έναντι της Λιβερίας

6.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 259/1
            
         ΚΑΝΟΝΙΣΜΌΣ (EE) 2015/1776 ΤΟΥ ΣΥΜΒΟΥΛΊΟΥ
   της 5ης Οκτωβρίου 2015
   για την κατάργηση του κανονισμού (ΕΚ) αριθ. 872/2004 σχετικά με περαιτέρω περιοριστικά μέτρα έναντι της Λιβερίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Έχοντας υπόψη την κοινή θέση 2004/487/ΚΕΠΠΑ, της 29ης Απριλίου 2004, σχετικά με περαιτέρω περιοριστικά μέτρα έναντι της Λιβερίας (1),
   Έχοντας υπόψη την κοινή πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 872/2004 του Συμβουλίου (2) θεσπίζει τη δέσμευση κεφαλαίων και οικονομικών πόρων, το δε παράρτημά του περιλαμβάνει κατάλογο φυσικών και νομικών προσώπων, φορέων και οντοτήτων που βρίσκονται στο παράρτημα του εν λόγω κανονισμού.
            
         
               (2)
            
            
               Στις 5 Οκτωβρίου 2015 το Συμβούλιο εξέδωσε την απόφαση (ΚΕΠΠΑ) 2015/1782 (3) με την οποία εφαρμόζεται η απόφαση του Συμβουλίου Ασφαλείας των Ηνωμένων Εθνών 2237 (2015), της 2ας Σεπτεμβρίου 2015, η οποία καταργεί τα μέτρα απαγόρευσης ταξιδίου και δέσμευσης περιουσιακών στοιχείων που είχαν επιβληθεί αντιστοίχως με την παράγραφο 4 της απόφασης 1521 (2003) και την παράγραφο 1 της απόφασης 1532 (2004) του Συμβουλίου Ασφαλείας των Ηνωμένων Εθνών.
            
         
               (3)
            
            
               Ως εκ τούτου, είναι σκόπιμη η κατάργηση του κανονισμού (ΕΚ) αριθ. 872/2004 με άμεση ισχύ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 872/2004 καταργείται.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 5 Οκτωβρίου 2015.
      
         
            Για το Συμβούλιο
         
         
            Ο Πρόεδρος
         
         N. SCHMIT
      
   
   
      (1)  ΕΕ L 162 της 30.4.2004, σ. 116.
   
      (2)  Κανονισμός (ΕΚ) αριθ. 872/2004 του Συμβουλίου, της 29ης Απριλίου 2004, σχετικά με περαιτέρω περιοριστικά μέτρα έναντι της Λιβερίας (ΕΕ L 162 της 30.4.2004, σ. 32).
   
      (3)  Απόφαση (ΚΕΠΠΑ) 2015/1782 του Συμβουλίου, της 5ης Οκτωβρίου 2015, που καταργεί την κοινή θέση 2004/487/ΚΕΠΠΑ σχετικά με περαιτέρω περιοριστικά μέτρα έναντι της Λιβερίας και τροποποιεί την κοινή θέση 2008/109/ΚΕΠΠΑ σχετικά με ορισμένα περιοριστικά μέτρα κατά της Λιβερίας (βλέπε σελίδα 25 της παρούσας Επίσημης Εφημερίδας).